বিজ্ঞানওপ্রযুক্তিমন্ত্রক
আজাদি কা অমৃৎ মহোৎসব : ভারতের স্বাধীনতার ৭৫ বর্ষ উদযাপন
নতুন দিল্লি, ১৩ অগাস্ট, ২০২১
ভারতের স্বাধীনতা আন্দোলনের সময় নানা সমস্যার সঙ্গে জড়িত ছিলেন একাধিক অনামী বিজ্ঞানী এবং বিজ্ঞান সেবক । ব্রিটিশ কর্তৃপক্ষের অবহেলা এবং বৈষম্যের শিকার হয়েছিলেন তাঁরা । প্রতিকূল পরিস্থিতি সত্ত্বেও আমাদের বিজ্ঞানী এবং বিজ্ঞান সেবকরা জাতি এবং সমাজের উন্নয়নে বিজ্ঞানের সেবা এবং প্রচার করে গেছেন । ২০২১-এর ২০-২১ অক্টোবর ‘সায়েন্স কমিউনিকেটর্স মেগা কনফারেন্স অন ইন্ডিয়াস ইন্ডিপেন্ডেন্স মুভমেন্ট অ্যান্ড সায়েন্স’ – এর আয়োজন করা হবে । এই সম্মেলন বিজ্ঞান প্রসার, সিএসআইআর এবং বিজ্ঞান ভারতীর যৌথ উদ্যোগ । এই সম্মেলনের প্রধান অনুপ্রেরণা ভারতের স্বাধীনতার ৭৫ বছর উদযাপনে আজাদি কা অমৃৎ মহোৎসব । বছরব্যাপী বিজ্ঞান উদযাপনে প্রদর্শনী, বিজ্ঞান চর্চা, সম্মেলন, প্রতিযোগিতা, বিজ্ঞান বিষয়ক চলচ্চিত্র, পোস্টার, বিজ্ঞান যাত্রা এবং বিজ্ঞান বিষয়ক অনুষ্ঠানের আয়োজন করা হবে । জাতীয় স্তরের এই মহা সম্মেলনে ৪ হাজারের বেশি বিজ্ঞান সেবক অংশ নেবেন এবং তারা সমাজের তৃণমূল স্তরে বার্তা পৌঁছে দেবেন । এর লক্ষ্য সমাজকে স্বাধীনতা আন্দোলনের সময়ে বিজ্ঞানীদের অবদান, সংগ্রাম এবং সাফল্য সম্পর্কে অবহিত করা ।
উপরোক্ত মহাসম্মেলনের পর্দা উঠলো ২০২১-এর ১১-১২ অগাস্ট নতুন দিল্লির সিএসআইআর- ন্যাশনাল ফিজিক্যাল ল্যাবরেটরি প্রেক্ষাগৃহে হাইব্রীড মাধ্যমে ।
২০২১-এর ১১ অগাস্ট বিজ্ঞান প্রসারের বিজ্ঞানী শ্রী নিমিষ কাপুর স্বাধীনতার আগে বিজ্ঞানের ইতিহাস তুলে ধরেন এবং দেশ গঠনে বিজ্ঞানী এবং বিজ্ঞান সেবকদের গুরুত্বপূর্ণ ভূমিকার কথা বলেন । বিভা-র জাতীয় সংগঠক সচিব শ্রী জয়ন্ত সহস্রবুদ্ধে অমৃৎ মহোৎসব আয়োজনের মূল ভাবনার বিষয়ে বলেন, ‘আমাদের শুধু স্বাধীনতার জন্য প্রাণদানকারী স্বাধীনতা সংগ্রামীদের নিয়ে উদযাপনে সীমিত থাকলে হবেনা । আমাদের প্রয়োজন প্রতিকূল পরিস্থিতিতে বিজ্ঞান ভাবনার জন্য সেইসব মহান বিজ্ঞানীদেরও স্মরণ করা’ । ১৭৫৭-র পলাশির যুদ্ধের উল্লেখ করে তিনি বলেন, ১৮১৮-য় পেশোয়ার রাজাকে হারানোর আগে ১৭৬৭-তে ব্রিটিশরা বিজ্ঞান সম্মত উপায়ে ভারতের একটা সমীক্ষা করেছিল । তিনি ভারতে প্রথম বিজ্ঞান প্রতিষ্ঠান গড়ার জন্য ডঃ মহেন্দ্র লাল সরকার, রাসায়নিক শিল্প স্থাপনের জন্য পরিচিত আচার্য প্রফুল্ল চন্দ্র রায় এবং কম মাইনে দেওয়ার জন্য ব্রিটিশের বিরুদ্ধে প্রতিবাদকারী জগদীশচন্দ্র বোসের অবদানের উল্লেখ করেন । জগদীশচন্দ্র বোস প্রথম ব্যক্তি যিনি তার অধিকারের জন্য সত্যাগ্রহ করেছিলেন ।
পর্দা উত্তোলন অনুষ্ঠানে প্রধান অতিথি ছিলেন সিএসআইআর-এর মহানির্দেশক ডঃ শেখর সি মান্ডে । তিনি ভারতের প্রত্যেক নাগরিকের সংবিধানে উল্লিখিত বিজ্ঞান চেতনা গড়ে তোলার ওপর জোর দেন ।
সিএসআইআর-ন্যাশনাল ইনস্টিটিউট অফ সায়েন্স কমিউনিকেশন অ্যান্ড পলিসি রিসার্চের অধিকর্তা এবং আজাদি কা অমৃৎ মহোৎসবের জাতীয় আহ্বায়ক অধ্যাপক রঞ্জনা আগরওয়াল বিজ্ঞান প্রসারে বছর ব্যাপী অনুষ্ঠানগুলির বিষয়ে জানান ।
এই অনুষ্ঠানে বিভিন্ন ভাষায় মুখপত্রের বিশেষ সংস্করণ প্রকাশিত হয় ।
আইআইএমসি-র অধিকর্তা অধ্যাপক সঞ্জয় দ্বিবেদী, পি সি রায়ের সাধারণ জীবনযাপন এবং বৈজ্ঞানিক ভাবনার ওপর জোর দেন এবং মানুষের কল্যাণে বিজ্ঞানের ব্যবহারের কথা বলেন । চৌধুরী চরণ সিং-এর জয় জওয়ান জয় কিশান, প্রাক্তন প্রধানমন্ত্রী অটল বিহারী বাজপেয়ীর জয় জওয়ান জয় কিশান জয় বিজ্ঞান এবং সাম্প্রতিক কালে প্রধানমন্ত্রী শ্রী নরেন্দ্র মোদীজীর জয় জওয়ান জয় কিশান জয় বিজ্ঞান জয় অনুসন্ধানের প্রাসঙ্গিকতা এবং বর্তমান প্রেক্ষাপটে এর স্বরূপ উল্লেখ করেন ।
হিন্দি সংবাদপত্র পাঞ্জাব কেশরীর অধিকর্তা শ্রীমতী কিরণ চোপরা প্রতি শুক্রবার বিজ্ঞান বিষয়ক নিবন্ধ এবং সংবাদ রাখার প্রস্তাব দেন । স্বাধীনতা আন্দোলনের সময়ে পুস্তিকার মাধ্যমে স্বাধীনতা সংগ্রামীদের বিভিন্ন তথ্য দেওয়া, যা পরে সংবাদপত্রের রূপ পায়, তার উল্লেখ করেন । মাখনলাল চতুর্বেদী ইউনিভার্সিটি অফ জার্নালিজমের উপাচার্য অধ্যাপক কে জি সুরেশ স্বাধীনতা সংগ্রামে সাধারণ মানুষের মনোভাব পরিবর্তনে যেসব বিজ্ঞানী গুরুত্বপূর্ণ ভূমিকা নিয়েছিলেন তাদের নিয়ে একটি সংকলন তৈরি করার প্রয়োজনীয়তার কথা বলেন । বিজ্ঞানীদের বার্তা কমিক এবং অ্যানিমেশনের মতো জনপ্রিয় মাধ্যমে তরুণ প্রজন্মের কাজে পৌঁছে দেওয়ার প্রস্তাব দেন তিনি ।
সফটওয়্যার টেকনোলজি পার্ক অফ ইন্ডিয়ার মহানির্দেশক, বিজ্ঞান ভারতীর জাতীয় সচিব শ্রী ওমকার রাই বলেন, যতক্ষণ না আমাদের আত্মবিশ্বাস বাড়ছে, ততক্ষণ আমরা আত্মনির্ভর হতে পারব না । এই সম্মেলন সাধারণ মানুষের মধ্যে বিজ্ঞানী এবং বিজ্ঞান সেবকদের অবদান সম্পর্কে আত্মবিশ্বাস ও গর্বের অনুভূতি তৈরি করতে পারে ।
সবশেষে বিজ্ঞান প্রসারের বিজ্ঞানী ডঃ অরবিন্দ শ্রী রানাডে সকলকে অভিনন্দন জানান । কোভিড প্রোটোকল মেনে ৭০ জন সশরীরে এই অনুষ্ঠানে অংশ নেন এবং কয়েকশো বিজ্ঞান প্রেমিক ভার্চুয়ালী এর সাক্ষী থাকেন ।
CG/AP/RAB
(Visitor Counter : 588